Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 7 5/1977. (XII. 3.) KPM rendelet a hajózási műszaki felügyeleti tevékenységre vonatkozó rendelkezéseknek, valamint a tengeri és a belvízi
Paragraph Index: 245

4. Fejezet Manőverképesség 15 és navigációs felszerelések 4.1. A gyártónak biztosítania kell, hogy a vízijármű a tervezésének és építésének megfelelő legkisebb és legnagyobb teljesítményű motor alkalmazása esetén kellő manőverképességgel rendelkezzen. Minden kedvtelési célú tengeri vízijármű esetében a motor maximális névleges teljesítményét a harmonizált szabványnak megfelelően fel kell tüntetni a kezelési utasításban. 4.2. Az A és a B kategóriába sorolt kishajót, valamint a C kategóriákba sorolt tengeri kedvtelési célú kishajót megvilágítható skálájú beépített kormánytájolóval, kézitájolóval, műholdas helymeghatározó készülékkel (GPS), 7× 50 távcsővel, kézi vagy villamos mélységmérővel, sebességmérővel, barométerrel, navigációs vonalzókkal és körzőkkel, továbbá az A és a B kategóriába sorolt kishajót szextánssal és kronométerrel kell ellátni.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes